Pagkahuman sa Gubat sa Kalibotan II, ang internasyonal nga mga relasyon nausab dili lamang sa Tungang Sidlakan kondili sa tibuok kalibotan usab. Ang Iraq nahimong usa sa mga nagtukod sa Arabong Liga niadtong 1945. Kini nga liga gitukod aron sa pagtagana ug usa ka forum alang sa Arabong mga nasod, ug sa pagbiya sa pultahan nga bukas alang sa posibleng umaabot nga pederasyon. Una sa tanan, ang pagkatukod sa Israel radikal nga nag-usab sa politika sa Tunga'ng Sidlakan. Ang Iraq miapil sa unang Arabo-Israelihanong gubat
sa 1948 pinaagi sa pagpadala ug 18,000 ka sundalo sa pagpanalipod sa rehiyon sa Jenin-Nablus-Tulkaram. Kini nga gubat nag-uban sa mga nasod sa Arabo ug nagpasiugda sa Arabong nasyonalismo ug mga ideolohiya nga supak sa Kasadpan diha sa rehiyon. Ingong resulta sa pan-Arabismo, sa sayong bahin sa katuigang 1950, si Za'im sa Sirya nagsusi sa posibilidad sa panaghiusa tali sa Sirya ug Iraq. Bisan pa niana, sa sinugdan ang Iraq nakapahigawad sa tumong sa Sirya, ug sa ulahi kini nahimong usa ka hilit nga posibilidad human sa kudeta sa Damasco.